અા અંગેની વિગત એવી છે કે ભાવનગરની સીતારામપાર્ક સોસાયટી ખાતે રહેતા હરેશભાઈ રામજીભાઈ પંડ્યા તેમનાં પત્ની વર્ષાબહેન અને તેમનો ૨૪ વર્ષનો પુત્ર નિપુણ ભાવનગરથી કારમાં નીકળી સાઢુભાઈની દીકરીના સગાઈ પ્રસંગે હાજરી અાપવા જામનગર નજીક અાવેલા ભાણવડ જવા નીકળ્યા હતા. સાંજના સાત વાગ્યાના સુમારે કાર જ્યારે જસદણ રોડ પર અાવેલા જંગવડ પાસેથી પસાર થઈ રહી હતી ત્યારે કાર ચલાવી રહેલા નિપુણે અચાનક જ સ્ટિયરિંગ પરનો કાબૂ ગુમાવતા કાર પલટી ખાઈ ગઈ હતી.